เขียนบันทึกเป็นประจำ รวบรวมความรู้พื้นฐาน สร้างระบบของตัวเองขึ้นมา
ทุกครั้งที่คุณทำภารกิจเสร็จแล้ว ให้พลิกไปที่หน้าบันทึกรายเดือน ขีดฆ่าภารกิจในรายการสิ่งที่ต้องทำออกไป วิธีนี้จะช่วยให้คุณรู้ว่า คุณทำอะไรสำเร็จไปบ้างแล้วและยังต้องทำอะไรอีกในเดือนนั้น ปลายเดือนแต่ละเดือน ให้ทบทวนบันทึกรายเดือนและบันทึกรายวันของคุณ ดูว่าภารกิจไหนที่ทำเสร็จไปแล้วและอะไรที่ยังทำไม่เสร็จ เขียนบันทึกรายเดือนและบันทึกรายวันใหม่ขึ้นมาแบบเดียวกับที่คุณทำก่อนหน้านี้ แล้วย้ายภารกิจที่ยังทำไม่เสร็จไปไว้ในส่วนของเดือนหรือวันถัดไป อย่างไรก็ตามคุณไม่จำเป็นต้องย้ายภารกิจทั้งหมดไปในเดือนถัดไป ถ้าคุณเห็นแล้วว่าภารกิจมันไม่คุ้มค่ากับการเสียเวลา หรือมันสายเกินไปแล้ว ก็ขีดออก วิธีนี้จะช่วยให้คุณจัดระเบียบชีวิตได้ด้วยการตัดข้อมูลที่ไม่จำเป็นออกไป เมื่อเวลาผ่านไปคุณก็จะต้องเพิ่มรายการลงไปในบันทึกสำหรับอนาคตด้วย พอคุณเหลือบไปดูบันทึกรายวันและรายเดือนในช่วงเดือนที่ผ่านมา ให้ดูว่าภารกิจระยะยาวในนั้นมีอะไรบ้าง เช่น ถ้าคุณกำลังทำวิทยานิพนธ์ มันก็น่าจะเข้ามาอยู่ในบันทึกอยู่เป็นระยะ เขียนรายการสิ่งที่จำเป็นต้องทำลงไปในบันทึกสำหรับอนาคต เช่น แตกงานวิทยานิพนธ์ออกเป็นเป้าหมายเล็กๆ แล้วจดลงไปในบันทึกสำหรับอนาคต ในเดือนกุมภาพันธ์ คุณก็อาจจะเขียนว่า "เขียนฉบับร่างให้เสร็จ" และในเดือนมีนาคมก็ให้เขียนว่า "แก้ไขฉบับร่าง" การเขียนบันทึกหรือรายการโปรเจ็กต์ไว้ด้านหลังของสมุดบันทึกนั้นช่วยคุณได้มาก วิธีนี้จะช่วยให้คุณติดตามโปรเจ็กต์ระยะยาวได้ โดยคุณอาจจะกำหนดหัวข้อรายการที่ชื่อว่า "โปรเจ็กต์ประจำปี" แล้วเวลาที่ทบทวนบันทึกรายเดือนแต่ละเดือน ก็ให้ย้อนกลับมาดูรายการนี้ เพราะรายการนี้จะเตือนว่า คุณยังมีเป้าหมายระยะสั้นที่เกี่ยวข้องกับโปรเจ็กต์ระยะยาวที่คุณควรเพิ่มภารกิจลงไปในแต่ละเดือน เช่น ถ้าเป้าหมายระยะยาวคือการวิ่งให้ได้ 30 นาทีโดยไม่หยุดพัก ใน 1 เดือนนั้นคุณก็อาจจะเขียนว่า "เพิ่มเวลาวิ่งเป็น 15 นาที" การเขียนบุลเล็ตเจอร์นัลไม่จำเป็นต้องใช้สมุดหรูหรา แค่เลือกสมุดที่คุณสามารถพกพาไปไหนต่อไหนได้ง่าย สมุดบันทึกของ Moleskine นั้นเหมาะมาก คุณไม่จำเป็นต้องใช้สมุดที่ตกแต่งสวยงามหรือแบบที่แบ่งสัดส่วนไว้แล้ว เพราะยังไงคุณก็ต้องเป็นคนจัดระเบียบสมุดบันทึกใหม่เองอยู่ดี  แต่คุณก็สามารถเลือกสมุดในแบบที่คุณชอบได้นิดหน่อย เช่น ถ้าคุณชอบสีน้ำเงิน ก็ให้ซื้อสมุดสีน้ำเงินมา คุณไม่ต้องยึดติดกับสมุดมีเส้นเสมอไป คุณอาจจะใช้สมุดลายจุด ลายตาราง หรือแบบที่เป็นกระดาษเปล่าเลยก็ได้! แล้วแต่คุณเลย! คุณจะต้องเขียนเลขหน้าลงบนกระดาษแต่ละหน้าในสมุดบันทึก และดัชนีจะช่วยให้คุณรู้ว่าส่วนไหนอยู่หน้าไหน หน้าเปล่าคู่แรก ซึ่งก็คือหน้าเปล่าสองหน้าซ้ายขวาคู่กัน จะเป็นหน้าดัชนี ในการเริ่มต้นทำดัชนี ให้คุณเขียนคำว่า "ดัชนี" ไว้บนหัวกระดาษของทั้งสองหน้าเท่านั้น คุณจะเขียนด้วยปากกาหรือดินสอก็ได้ และเลือกสีได้ตามใจชอบ แต่เขียนด้วยปากกาอาจจะเห็นชัดกว่า แต่โดยทั่วไปสีเข้มก็อ่านง่ายกว่าด้วย พลิกไปที่หน้าคู่คู่ต่อไปในสมุดบันทึก ส่วนนี้จะเป็นบันทึกสำหรับอนาคต บันทึกสำหรับอนาคตเป็นวิธีที่ทำให้คุณเห็นภาพรวมของงานที่คุณจะต้องทำให้เสร็จภายใน 6 เดือน และจะมีเหตุการณ์ ภารกิจ และเป้าหมายแบ่งย่อยออกเป็นรายเดือน ในการเริ่มเขียนบันทึกสำหรับอนาคตนั้น ให้นับจำนวนบรรทัดแล้วหาร 3 เช่น ถ้าแต่ละหน้ามี 24 บรรทัด ให้แบ่งแต่ละช่องเท่ากับ 8 บรรทัดในแต่ละหน้า ใช้ไม้บรรทัดขีดเส้นตรงผ่ากลางระหว่างทั้งสองหน้าเพื่อให้แต่ละหน้าแบ่งออกเป็นหน้าละสามช่องเท่าๆ กัน เช่น ถ้าคุณเริ่มเขียนบุลเล็ตเจอร์นัลตอนปีใหม่ คุณก็เขียน "มกราคม" ลงไปในช่องแรก จากนั้นก็ "กุมภาพันธ์" ต่อไปเรื่อยๆ เขียนเลขหน้าไว้ที่มุมกระดาษของแต่ละหน้า เนื่องจากว่าบันทึกสำหรับอนาคตอยู่ในส่วนแรก เลขหน้าก็จะต้องเป็น 1 กับ 2 พลิกกลับไปที่หน้าดัชนีแล้วเขียนว่า "บันทึกสำหรับอนาคต . . . 1-2" พลิกไปที่หน้าคู่ถัดไป ส่วนนี้จะเป็นบันทึกรายเดือน ที่จะช่วยให้คุณเห็นภาพรวมของเดือนนั้นๆ เริ่มเดือนปัจจุบันและเขียนชื่อเดือนนี้ลงไปตรงหัวกระดาษทั้งสองหน้า  ในหน้าซ้ายมือ ให้เขียนวันที่ในเดือนนั้นลงไปให้ครบ เสร็จแล้วให้เขียนตัวย่อของวันในสัปดาห์ไว้ข้างๆ เลขวันที่ เช่น เขียนว่า "1 มกราคม อา." ในหน้าขวามือ ให้จดรายการภารกิจที่คุณต้องทำในเดือนนั้น ใช้บุลเล็ตพอยต์เขียนรายการเป้าหมายที่คุณคาดหวังจะทำให้สำเร็จ บิลที่ต้องจ่าย และวันกำหนดส่งงานที่คุณต้องทำงานให้เสร็จ เช่น สิ่งที่คุณเขียนลงไปอาจจะเป็น "จ่ายค่าเคเบิล" และ "เขียนรายงานประจำภาคเรียนฉบับร่างให้เสร็จ" เสร็จแล้วให้เขียนเลขหน้าลงบนมุมกระดาษของแต่ละหน้า พลิกกลับไปที่ดัชนีแล้วเพิ่มบันทึกรายเดือนของคุณลงไปในดัชนี เช่น "บันทึกรายเดือนมกราคม... 3-4" พลิกไปที่หน้าคู่ถัดไปแล้วเขียนวันที่ของวันนี้ลงบนหัวกระดาษ ใช้บุลเล็ตพอยต์เล็กๆ เขียนสิ่งที่คุณต้องทำในวันนั้น ภารกิจที่คุณทำเสร็จแล้ว และสิ่งที่คุณสนใจอื่นๆ ที่เกิดขึ้นในวันนั้น คุณจะบันทึกกิจกรรมประจำวันละกี่บรรทัดก็ได้ พอบันทึกของวันนี้จบแล้ว ก็ให้ทำช่องของวันถัดไปในบรรทัดถัดมา บุลเล็ตเจอร์นัลออกแบบมาเพื่อความกระชับ เพราะฉะนั้นคุณต้องเขียนประโยคสั้นๆ ง่ายๆ เช่น อย่าเขียนว่า "วันนี้ฉันโทรศัพท์ไปหาสัตวแพทย์เพื่อพูดคุยเรื่องการฉีดวัคซีนแมว ซึ่งรวมถึงวัคซีนโรคพิษสุนัขบ้าที่ครบกำหนดด้วย" แต่ให้เขียนสั้นๆ แค่ว่า "โทรหาหมอสัตว์เรื่องการฉีดวัคซีนแมว ครบกำหนดโรคพิษสุนัขบ้า" สัญลักษณ์ที่ว่านี้ก็คือประเภทของบุลเล็ตพอยต์ที่คุณใช้ในสมุดบันทึก การสร้างระบบสัญลักษณ์นั้นไม่มีกฎตายตัว และมักจะขึ้นอยู่กับประเภทของเหตุการณ์ที่คุณเลือกจะบันทึกเสียเป็นส่วนใหญ่ คุณอาจจะแยกย่อยเหตุการณ์ออกเป็นประเภท เช่น งาน โรงเรียน บิล เรื่องส่วนตัว โปรเจ็กต์สร้างสรรค์ และอื่นๆ แม้แต่ประเภทของเหตุการณ์เองก็ควรจะมีสัญลักษณ์ที่เป็นบุลเล็ตพอยต์ของประเภทนั้นๆ ต่างหาก และควรแบ่งประเภทให้น้อยที่สุดเพื่อไม่ให้เกิดความสับสน  เช่น เป้าหมายที่ใช้ความคิดสร้างสรรค์อาจจะเป็นเครื่องหมายรูปดาว งานอาจจะเป็นแค่จุดบุลเล็ตพอยต์ธรรมดา งานอดิเรกอาจจะเป็นรูปลูกศร บิลอาจจะเป็นรูปเครื่องหมายสกุลเงินบาท และเรื่องส่วนตัวอาจจะเป็นรูปหัวใจ ขณะที่คุณติดตามเป้าหมายในปฏิทินประจำวัน ให้ใช้สัญลักษณ์ของตัวเอง เช่น บางช่องอาจจะหน้าตาเป็นแบบนี้ "฿ จ่ายค่าเคเบิลวันนี้" การแบ่งประเภทของเป้าหมายรายเดือนในบันทึกรายเดือนก็ช่วยได้เช่นกัน แทนที่จะเอาบุตเล็ตพอยต์แต่ละรายการที่คุณต้องทำมาขยำรวมกัน ให้จัดระเบียบเพิ่มเติมด้วยการแบ่งภารกิจตามประเภท  เช่น คุณอาจจะเขียนหัวข้อว่า "เป้าหมายเรื่องน้ำหนักและความแข็งแรง" "วันและเวลาที่ต้องส่งงาน" "เป้าหมายด้านการงาน" และ "เป้าหมายด้านความคิดสร้างสรรค์" จากนั้นให้เขียนภารกิจไว้ใต้แต่ละประเภท เช่น ให้หัวข้อ "เป้าหมายเรื่องน้ำหนักและความแข็งแรง" คุณก็อาจจะเขียนประมาณว่า "ไปฟิตเนส 12 ครั้งให้ได้ในเดือนนี้" คอลเลกชั่นเป็นรายการสิ่งที่ต้องทำแบบกว้างๆ ที่คุณอยากจะทำช่วงเวลาไหนก็ได้ในปีนี้ หลักๆ ก็คือคอลเลกชั่นคือทุกอย่างที่ไม่ใช่บันทึก เช่น คอลเลกชั่นอาจจะเป็นหนังสือที่คุณอยากอ่าน หนังและซีรีส์ที่คุณอยากดู เมนูอาหารที่คุณอยากทำ และอื่นๆ การเติมรายการลงไปในคอลเลกชั่นขณะที่มีความคิดแวบขึ้นมาในหัวนั้นเป็นสิ่งที่มีประโยชน์มาก เพราะคุณสามารถย้อนกลับไปดูได้ทีหลังเมื่อคุณต้องการแรงบันดาลใจ เช่น ถ้าเพื่อนร่วมงานของคุณแนะนำหนังสือให้ ก็เขียนลงไปในส่วนของ "หนังสือที่อยากอ่าน" ที่อยู่ในหน้าคอลเลกชั่น เวลาที่คุณเลือกหนังสือเล่มใหม่ ก็แค่พลิกกลับไปที่ส่วนนี้เพื่อให้คุณจำได้ว่าเพื่อนแนะนำหนังสือเล่มไหนให้ ขณะที่คุณบันทึกเหตุการณ์ในแต่ละวัน คุณสามารถเขียนเหตุการณ์อะไรลงไปก็ได้ตามใจชอบ ซึ่งมันจะขึ้นอยู่กับว่าทำไมคุณถึงตัดสินใจเขียนบุลเล็ตเจอร์นัลเป็นหลัก เช่น ถ้าหลักๆ แล้วคุณต้องการจัดระเบียบเป้าหมายด้านการงาน คุณก็อาจจะติดตามว่ามีอะไรเกิดขึ้นที่ทำงานบ้างในแต่ละวัน แต่การเขียนบุลเล็ตเจอร์นัลนั้นไม่จำเป็นต้องเป็นเรื่องงานล้วนๆ ก็ได้ คุณอาจจะบันทึกช่วงเวลาส่วนตัวที่ทำให้คุณยิ้มได้ลงไปก็ได้ เช่น "แฟนซื้อกาแฟมาให้ฉันช่วงพักกลางวัน" อย่าลืมใช้สัญลักษณ์ส่วนตัวในการเขียนบันทึก
ขีดฆ่ารายการที่ทำเสร็จแล้ว. ย้ายภารกิจสำคัญที่ยังทำไม่เสร็จไปไว้ในเดือนถัดไป. เขียนเป้าหมายระยะยาวลงในบันทึกสำหรับอนาคต. เขียนโน้ตโปรเจ็กต์ที่เฉพาะเจาะจงสำหรับคุณ. เลือกสมุดบันทึกให้เหมาะสม. ทำดัชนี. แบ่งเป็นบันทึกสำหรับอนาคต. เขียนชื่อเดือนหกเดือนถัดไปในแต่ละส่วน. ทำบันทึกรายเดือน. เพิ่มเติมข้อมูลในหน้าดัชนี. สร้างบันทึกประจำวัน. ใช้สัญลักษณ์ที่คุณเข้าใจ. จัดระเบียบเป้าหมายรายเดือนตามประเภท. รวบรวมคอลเลกชั่นของสิ่งต่างๆ ไว้ด้านหลังของสมุดบันทึก. เขียนเหตุการณ์ประจำวันที่สำคัญลงไป.
https://www.wikihow.com/Bullet-Journal https://www.wikihow.com/Bullet-Journal https://www.wikihow.com/Bullet-Journal
Using Your Journal Regularly Assembling the Basics Personalizing Your System